En fed, lille hybel, helt centralt beliggende. Alle oplysninger om lejligheden passer. Vi har kun to ting at bemærke, som det er godt for gæster at forholde sig til. For det første er det bedst at sove til middag, frem for at forsøge at sove om natten, for der er meget larm fra gaden sent om aftenen og nat. Det var ikke noget problem for os, for det var en væsentlig grund til at vi valgte beliggenheden, for at være ude om natten, og kunne gå hjem til fods. Det andet er, at vi var der i slutningen af januar, og det var koldt i lejligheden, da vi kom. Da varmeblæseren kun kan køre med nøgle i, kan lejligheden kun opvarmes, når man er der. Det nedsætter værdien af alle de gode faciliteter lidt, at man bliver nødt til at sætte sig under dynen i sengen, mens lejligheden bliver varm. Det havde været rart, om man kunne sætte sig ved spisebordet, og hygge sig dér eller lignende. Når lejligheden så endelig var varm, gik vi ud igen, og så startede det hele forfra, kulden og opvarmningen, når vi var hjemme igen;-). Der var ikke mulighed for at få et ekstra sæt nøgler udleveret, så varmeblæseren kunne køre, mens man var ude. Men ellers var vi særdeles tilfredse med den dejlige lille lejlighed og værten Marias venlighed og hjælpsomhed.